Document ID: 32008R0901

UREDBA KOMISIJE (ES) št. 901/2008
z dne 16. septembra 2008
o opustitvi uporabe uvoznih dajatev za nekatere količine industrijskega sladkorja za tržno leto 2008/2009
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 142 v povezavi s členom 4 Uredbe,
ob upoštevanju naslednjega:
(1)
Člen 142 Uredbe (ES) št. 1234/2007 določa, da lahko Komisija zaradi zagotovitve zalog, potrebnih za proizvodnjo izdelkov iz člena 62(2) navedene uredbe, za nekatere količine sladkorja v celoti ali delno opusti uporabo uvoznih dajatev.
(2)
Členi 30 do 30d Uredbe Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (2) so določili podrobna pravila za uvoz industrijskega sladkorja iz člena 62(2) Uredbe (ES) št. 1234/2007.
(3)
Da bi se zagotovile zaloge sladkorja, potrebne za proizvodnjo izdelkov iz člena 62(2) Uredbe (ES) št. 1234/2007, po ceni, ki ustreza svetovni ceni, je v interesu Skupnosti v celoti opustiti uvozne dajatve za navedeni sladkor za tržno leto 2008/2009 za količino, ki ustreza polovici njenih potreb po industrijskem sladkorju.
(4)
Zato je primerno določiti količine sladkorja za industrijski uvoz za tržno leto 2008/2009.
(5)
Upravljalni odbor za skupno ureditev kmetijskih trgov ni dal svojega mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
Za tržno leto 2008/2009 se v skladu s členom 30 Uredbe (ES) št. 950/2006 v celoti opustijo uvozne dajatve za 400 000 ton industrijskega sladkorja z oznako KN 1701 in zaporedno številko 09.4390.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. oktobra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. septembra 2008

Labels: 3
17
15